b'\n_START_ARTICLE_\nEdvardas Borisovas\n_START_SECTION_\nBiografija\n_START_PARAGRAPH_\n1982 m. baig\xc4\x97 Taurag\xc4\x97s 1-\xc4\x85j\xc4\x85 vidurin\xc4\x99 mokykl\xc4\x85, 1989 m. \xe2\x80\x93 \xc5\xbeurnalistikos specialyb\xc4\x99 Vilniaus universiteto Istorijos fakultete._NEWLINE_1989\xe2\x80\x931990 m. dirbo LTSR U\xc5\xbesienio reikal\xc5\xb3 ministerijos Spaudos skyriuje I-uoju sekretoriumi, 1990\xe2\x80\x931991 m. \xe2\x80\x93 Lietuvos Respublikos u\xc5\xbesienio reikal\xc5\xb3 ministerijos Region\xc5\xb3 skyriaus I-uoju sekretoriumi._NEWLINE_1991 m. kur\xc4\xaf laik\xc4\x85 buvo Lietuvos u\xc5\xbesienio reikal\xc5\xb3 ministro atstovas Lenkijos Respublikoje. 1991\xe2\x80\x931992 m. vadovavo URM Ryt\xc5\xb3 ir Vidurio Europos \xc5\xa1ali\xc5\xb3 skyriui._NEWLINE_1992 m. buvo Lietuvos laikinasis reikal\xc5\xb3 patik\xc4\x97tinis \xc4\x8cekijos ir Slovakijos Federacin\xc4\x97je Respublikoje, 1993\xe2\x80\x931994 m. \xe2\x80\x93 laikinasis reikal\xc5\xb3 patik\xc4\x97tinis \xc4\x8cekijos Respublikoje ir Slovakijos Respublikoje._NEWLINE_1994\xe2\x80\x931998 m. vadovavo URM Valstybinio diplomatinio protokolo tarnybai. 1998\xe2\x80\x932001 m. buvo Lietuvos nuolatin\xc4\x97s misijos prie JT biuro \xc5\xbdenevoje ministras patar\xc4\x97jas. 2001\xe2\x80\x932002 m. dirbo URM Regioninio bendradarbiavimo grup\xc4\x97s vadovu. 2002\xe2\x80\x932004 m. \xe2\x80\x93 URM ambasadorius ypatingiems pavedimams Baltijos j\xc5\xabros regiono bendradarbiavimo klausimais._NEWLINE_2004\xe2\x80\x932005 m. buvo Lietuvos Generalinis konsulas Sankt Peterburge (Rusija). 2005\xe2\x80\x932009 m. \xe2\x80\x93 Lietuvos nuolatinis atstovas prie JT biuro ir kit\xc5\xb3 tarptautini\xc5\xb3 organizacij\xc5\xb3 \xc5\xbdenevoje._NEWLINE_2009 - 2015 m. E.Borisovas dirbo Stokholme, buvo Baltijos j\xc5\xabros valstybi\xc5\xb3 Tarybos (The Council of the Baltic Sea States) Generalinio direktoriaus pavaduotojas. 2015-2018 m. vadovavo URM Lotyn\xc5\xb3 Amerikos, Afrikos, Azijos ir Okeanijos departamentui._NEWLINE_Nuo 2018 m. lapkri\xc4\x8dio 19 d. - Lietuvos ambasadorius Lenkijos Respublikoje .'